Prancūzijos demografija

Prancūzijos demografija yra stebima Nacionalinio demografinių tyrimų instituto (INED) bei Nacionalinio statistikos ir ekonomikos studijų instituto (INSEE). 2021 m. sausio 1 d. duomenimis, Prancūzijoje gyveno 67,4 mln. žmonių, įskaitant 13 metropolinių regionų (65 249 843), kurie sudaro žemyninę Prancūziją, esančią Europoje, ir 5 užjūrio regionus (2 172 398), bet neįtraukiant užjūrio teritorijų (604 000).Bilan démographique 2020. INSEE. Nuoroda tikrinta 2021-11-01.


95 % Prancūzijos gyventojų – prancūzai. Kiti – išeiviai iš Portugalijos, Maroko, Alžyro, Turkijos, Italijos, Ispanijos, Tuniso, Vokietijos, Belgijos ir kitų šalių; jie daugiausia susitelkę Il de Franso administraciniame regione (čia gyvena apie 30 % visų svetimšalių), taip pat šalies rytiniuose regionuose ir šalies pietuose.Factbook EUROPE : FRANCE. Pasaulio Faktų Knyga. Nuoroda tikrinta 2021-02-04.

 Kalbos 
Valstybinė kalba – prancūzų; daug jos tarmių. Yra regioninių kalbų: provansalų (Provanse), bretonų (Bretanės vakarinėje dalyje), baskų (Atlanto Pirėnų departamente), katalonų (Rousijono istorinėje srityje šalies pietuose), italų (Pajūrio Alpių departamento dalyje), korsikiečių (italų kalbos tarmė; Korsikos saloje), elzasiečių (vokiečių kalbos tarmė; Elzase), flamandų (Diunkerko apylinkėse šalies šiaurėje).

Pagrindinės imigrantų kalbos: arabų, berberų, turkų, portugalų, italų, ispanų.

 Gyventojai pagal religiją, amžių ir lytį 
Apie 63–66 % gyventojų yra katalikai, apie 7–9 % – musulmonai, apie 0,5–0,75 % – budistai, yra judaizmo, kitų religijų išpažinėjų, naujųjų religinių judėjimų narių; 23–28 % netikintys (2015).Factbook EUROPE : FRANCE. Pasaulio Faktų Knyga. Nuoroda tikrinta 2021-02-04.

Nuo XIX a. pradžios iki XXI a. pradžios šalies gyventojų padaugėjo daugiau kaip 2 kartus. 18,3 % šalies gyventojų (2020) yra jaunesni kaip 15 metų, 20,4 % – vyresni kaip 65 metų.Bilan démographique 2021. Insee. Nuoroda tikrinta 2021-01-19. Pensinio amžiaus gyventojai daugiausia telkiasi Prancūzijos pietuose, darbingo amžiaus – didžiųjų miestų aglomeracijose, šalies pietryčiuose, Il de Franso regione. Gyventojų mažėja Pikardijos, Šampanės-Ardėnų, Lotaringijos regionuose, Burgundijos regiono pietinėje dalyje, Centriniame Masyve.

Vyrai sudaro 49 % šalies gyventojų, moterys – 51 %.Bilan démographique 2021. Insee. Nuoroda tikrinta 2021-01-19.


 Gyventojų pasiskirstymas 
Gyventojų vidutinis tankis 97,5 žm./km² (2017). Prancūzijos teritorijoje gyventojai pasiskirstę labai netolygiai. Tankiausiai gyvenama Il de Franso, Aukštutinės Normandijos, Ronos–Alpių administraciniuose regionuose. Daugelio didžiųjų miestų apylinkėse tankis daugiau kaip 200 žm./km², Paryžiaus aglomeracijoje siekia 6000 žm./km². Penkiuose administraciniusoe regionuose (Il de Franso, Ronos–Alpių, Provanso–Alpių–Žydrojo Kranto, Šiaurės–Pa de Kalė, Luaros krašto) gyvena apie 48 % visų šalies gyventojų. Rečiausiai (mažiau kaip 16 žm./km²) gyvenama plačioje juostoje nuo Ardėnų kalnų (Prancūzijos šiaurės rytuose) iki Landų bei Pirėnų kalnų (Prancūzijos pietvakariuose; Centriniame Masyve tankis mažiau kaip 10 žm./km²). Retai gyvenama Korsikos saloje.


Miesto gyventojų 81 % (2020). Visoje Prancūzijoje gausu nedidelių ir vidutinio dydžio miestų (20–100 tūkst. gyventojų). Labai skirtingi Prancūzijos kaimai. Provanso, Langedoko istorinėje srityse jie dideli, kompaktiški, išsidėstę aukštumose (daugiausia jų pietiniuose šlaituose), Centriniame Masyve – nedideli, išsibarstę; Bretanei būdingi pavieniai ūkiai. Bedarbių 2017 m. sudarė 9,4 % ekonomiškai aktyvių gyventojų.

 Prancūzijos gyventojų skaičius (surašymų duomenys) 
MetaiGyventojų (tūkst.)MetaiGyventojų (tūkst.)180127 349,0180629 107,4182130 471,9183132 569,2183633 540,9184134 230,1185135 783,2185636 039,4186137 386,3186638 067,1187236 102,9187636 905,8188137 672,0188638 218,9189138 342,9189638 518,0190138 961,9190639 252,2191139 601,5192139 209,2192640 743,9193141 834,9193641 907,1194640 502,5195442 777,2196246 520,3196849 778,5197552 591,6198254 334,9199056 615,2199958 518,4200661 399,7201164 930,0202067 800,0

 Prancūzijos svarbiausi demografiniai rodikliai 
Rodiklis20102020Gimstamumas12,411,9Bilan démographique 2021. Insee. Nuoroda tikrinta 2021-11-01.Mirtingumas8,79,6Bilan démographique 2021. Insee. Nuoroda tikrinta 2021-11-01.Natūralusis gyventojų prieaugis3,70,35Kūdikių mirtingumas3,33,2
Pastaba: tūkstančiui gyventojų

 Demografinės statistikos 
Populiacija
67 413 000 (2021 m. gegužės apsk.)

Amžiaus mediana (2021 m. INSEE apsk.)
bendra: 41,1 m.
vyrų: 39,6 m.
moterų: 42,6 m.

Amžiaus struktūra
0-14 metų: 18,36 %
15-24 metų: 11,88 %
25-54 metų: 36,83 %
55-64 metų: 12,47 %
65 metų ir daugiau: 20,46 % (2020 m. apsk.)

Gimstamumas
11,8 gimimų/1000 gyv. (2021 m. apsk.)

Mirtingumas
9,6 mirčių/1 000 gyv. (2021 m. apsk.)

Vaisingumas (2020 m. INSEE duom.)
1,83 vaiko/moteriai

Migracijos indeksas
1,06 migranto/1000 gyv. (2021 m. apsk.)

Vidutinis motinos amžius pirmojo gimdymo metu
28,5 m. (2015)

Natūralus gyventojų prieaugis 
0,33 % (2021 m. apsk.)

Vidutinė gyvenimo trukmė (2020 m. INSEE duom.Bilan démographique 2020. INSEE. Nuoroda tikrinta 2021-11-01.)
bendra: 82,2 m.
vyrų: 79,2 m.
moterų: 85,2 m.

Urbanizacija
81 % gyventojų
metinis urbanizacijos pokytis: 0,72 % (2015–2020 apsk.)

Lyčių pasiskirstymas 
Gimimo metu: 1,05 vyro/moteriai
0-14 metų: 1,05 vyro/moteriai
15-24 metų: 1,05 vyro/moteriai
25-54 metų: 1,02 vyro/moteriai
55-64 metų: 0,93 vyro/moteriai
65 metų ir daugiau: 0,77 vyro/moteriai
Visai populiacijai: 0,96 vyro/moteriai (2020 m. apsk.)

Šaltinis: Pasaulio Faktų KnygaFactbook EUROPE : FRANCE. Pasaulio Faktų Knyga. Nuoroda tikrinta 2021-02-04.

 Didžiausi miestai 
Nr.Miestas Gyventojų skaičius(tūkst., 2020)1.Paryžius2 138,52.Marselis794,83.Lionas472,34.Tulūza433,05.Nica338,66.Nantas277,27.Strasbūras274,88.Monpeljė248,29.Bordo231,810.Lilis228,311.Renas209,312.Reimsas196,513.Havras185,914.Sent Etjenas176,215.Tulonas168,716.Anžė168,217.Grenoblis158,518.Dižonas149,719.Nimas148,220.Provanso Eksas146,821.Brestas144,822.Le Manas144,523.Amjenas143,024.Tūras141,625.Limožas141,126.Klermonas-Feranas138,627.Vilerbanas131,428.Bezansonas128,429.Orleanas124,130.Mecas123,931.Ruanas112,732.Miulūzas111,333.Perpinjanas110,734.Kanas110,635.Bulonė-Bijankūras108,736.Nansi105,337.Aržantėjus101,438.Sen Deni96,1

 Didžiausios aglomeracijos 
Nr.AglomeracijaGyventojų skaičius(tūkst., 2017)1.Paryžiaus10 784,82.Liono1 659,03.Lilio1 043,6*4.Tulūzos968,65.Nicos942,86.Bordo927,47.Marselio777,88.Nanto650,09.Strasbūro467,4
Pastaba: *bendra aglomeracija su Kortreiku (Belgija)

 Šaltiniai 

 Taip pat skaityti 
 Sąrašas:Prancūzijos miestai

 Nuorodos 

 CŽV pasaulio faktų knyga: Prancūzija